José Donoso
Store norske leksikon,Språk og litteratur,Litteratur i verden,Sør-Amerikas litteratur,Chiles litteratur
José Donoso var en chilensk forfatter. Han ble først kjent for sine fortellinger (samlet senere i Cuentos, 1971), som plasserte ham i den såkalte 1950-generasjon innen chilensk litteratur.
Forfatterskap I 1957 utkom hans første roman, Coronación (Kroningen), om en overklassefamilies undergang. Romanen El lugar sin límites (Stedet uten grenser) fra 1966 skildrer livet i en chilensk landsby skapt av en rik godseier. I 1966 kom kjærlighetshistorien Este domingo (norsk oversettelse Den søndagen, 1980).Donosos betydeligste roman, El obsceno pájaro de la noche fra 1970, skildrer en overklassefamilies oppløsning og forfall, et mareritt der alt blir deformert og uvirkelig. De tre novellene samlet i Tres novelitas burguesas (Tre borgerlige noveller) fra 1973 er satirer over den chilenske overklassen. Dette er også motiv for romanen Sommerboligen utgitt 1978 (originaltittel: Casa de campo, norsk utgave 1981). Romanen El jardín de al lado (Hagen ved siden av) fra 1981 tar opp eksilforfatterens problemer. Av andre verk kan nevnes Donde van a morir los elefantes fra 1995, Conjeturas sobre la memoria de mi tribu fra 1996 og El mocho fra 1997. Donoso skrev også essayer, for eksempel Escritos en el aire fra 1972. Oversettelser til norsk Este Domingo (1965). Norsk utgave:  Den søndagen oversatt av Mona Lange.   La deseperanza (1986). Norsk utgave: De dødes ø (1989), oversatt av Kjell Risvik.  Casa de campo (1978). Norsk utgave: Sommerboligen (1991), oversatt av Kjell Risvik. Les mer i Store norske leksikon Chiles litteratur Chile